গান শেষ হলে বলেন, এই নৌকাটাকে আমি দেহের সাথে তুলনা করেছি। চন্দ্রসূর্য দুইটা আমাদের দেহে আছে। নায়ের আগায় মানে আমার শরীরের উপরের দিকে- আমাদের এই দুইটা চোখই সেই চন্দ্র আর সূর্য। আর গানটা খেন্না দৌড় (নৌকা বাইচ) এর গান। গানের মধ্যে খেন্না দৌড়ের একটা চিত্র আছে। মদন মাঝি যেমন আমি নিজে, আর আমার নৌকাটা আমার শরীর। মদন মাঝি ভুল করলে নৌকা ডুবে যায়, আমিও ভুল পথে চললে আমার পতন ঘটাবে, এই সবই বলেছি আমার গানে।